b'\n_START_ARTICLE_\nMotiverende design\n_START_PARAGRAPH_\nMotiverende design (engelsk: persuasive design) er en teknik, der bruges til at \xc3\xa6ndre folks holdninger eller f\xc3\xa5 den til at foretage bestemte handlinger. Begrebet d\xc3\xa6kker over design, der fors\xc3\xb8ger p\xc3\xa5 at realisere personers eller organisationers \xc3\xb8nske om at brugerne skal opf\xc3\xb8re sig p\xc3\xa5 en bestemt m\xc3\xa5de p\xc3\xa5 eksempelvis en websted, eller at de skal tage en bestemt holdning til sig.\n_START_SECTION_\nMetode\n_START_PARAGRAPH_\nMetoden til at gennemf\xc3\xb8re motiverende design er at f\xc3\xb8lge forskellige designprincipper, der har vist sig nyttige \xe2\x80\x93 dog samtidig med at man tager h\xc3\xb8jde for den konkrete kontekst, man opererer i. Ved at unders\xc3\xb8ge sine aktuelle brugeres bev\xc3\xa6ggrunde for at g\xc3\xb8re, hvad de g\xc3\xb8r, har man et v\xc3\xa6rdifuldt grundlag, hvorp\xc3\xa5 man kan konstruere sin websted i en motiverende retning._NEWLINE_Motiverende design har ikke nogle entydige opskrifter p\xc3\xa5 succes, da den altid afg\xc3\xb8res af brugernes villighed. Hvis brugernes behov ikke indfris, lykkes motivationen ikke.\n_START_SECTION_\nBaggrund\n_START_PARAGRAPH_\nGrundl\xc3\xa6ggeren af motiverende design som tendens m\xc3\xa5 i dag p\xc3\xa5 verdensplan tilskrives forskeren B.J. Fogg fra Stanford University, som har skabt sit eget ord, "captology", for begrebet. B.J. Fogg udgav bogen Persuasive Technology i 2002. Begrebet "motiverende design" er dansk og optr\xc3\xa5dte for f\xc3\xb8rste gang i bogen med samme titel ved udgivelsen i 2006 (dog med et forudg\xc3\xa5ende universitetsspeciale fra 2005).'